Jeg har tenkt tanken tidligere om å lage en app for dommerlys men aldri kommet i gang. Etter jeg kom hjem fra stevnet startet jeg å fundere litt på hvordan det kan gjennomføres med en app. Først prøvde jeg å finne ut om noen har laget dette allerede, men så langt jeg kan se finnes det ingen app for dommerlys. Det finnes dog en del dyre løsninger som krever en del utstyr og rigging for å få opp å kjøre.

Stort sett alle har en smarttelefon i dag og hvorfor ikke bruke den til å dømme i stede for et flagg/lapp etc.? Så slipper man noe ekstra utstyr for det! Hver dommer må ha en telefon/nettbrett for å dømme, det er null stress. Om det blir litt «stress», sett på flymodus/ikke forstyrr.

Men hvordan skal «dommerlysene» vises? Jo, i samme appen, med en egen visning. Man tar da en fjerde telefon/nettbrett og kobler til en skjerm via airplay/chromecast eller ved en annen måte å koble til en skjerm på.

Jeg satt opp noen minimumskrav for appen.